***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2022. szeptember 28-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2022. szeptember 28. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzat 2022. évi költségvetéséről szóló rendelet módosítása
2. Bélapátfalvai Gyermekjóléti és Szociális Társulás és Intézménye 2022. évi költségvetés módosítása
3. Csatlakozás a Bursa Hungarica Felsőoktatási Ösztöndíjpályázat 2023. évi fordulójához
4. 181/6. hrsz-ú alatti helyiség bérleti díjába felújítás beszámítása
5. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 71/2022. (IX.28.) | Bélapátfalvai Gyermekjóléti és Szociális Társulás és Intézménye 2022. évi költségvetés módosítása | 2022. szeptember 28. |
| 72/2022. (IX.28.) | Csatlakozás a Bursa Hungarica Felsőoktatási Ösztöndíjpályázat 2023. évi fordulójához | 2022. szeptember 30. |
| 73/2022. (IX.28.) | 181/6. hrsz-ú alatti helyiség bérleti díjába felújítás beszámítása | 2022. szeptember 28. |
| 74/2022. (IX.28.) | Népi Építészeti Program Keretében Népi Építészeti Értékek Megújulását támogató szakmai előkészítésre és épületfelújításra igényelhető támogatás benyújtása | 2022. szeptember 29. |
| 75/2022. (IX.28.) | Közmeghallgatás időpontja | 2022. október 26. |

|  |  |
| --- | --- |
| ***Rendelet száma*** | ***Tárgya*** |
| 8/2022.(IX.29.) | a 2022. évi költségvetésről szóló 3/2022. (II.18.) önkormányzati rendelet módosításáról |

Mónosbél, 2022. szeptember 28.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2022. szeptember 28. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

 Surányi Józsefné önkormányzati képviselő

 Dr. Országh-Matisz Lilla önkormányzati képviselő

 Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait, Dudásné dr. Géczi Erika jegyzőt. A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Mónosbél Község Önkormányzat 2022. évi költségvetéséről szóló rendelet módosítása
2. Bélapátfalvai Gyermekjóléti és Szociális Társulás és Intézménye 2022. évi költségvetés módosítása
3. Csatlakozás a Bursa Hungarica Felsőoktatási Ösztöndíjpályázat 2023. évi fordulójához
4. 181/6. hrsz-ú alatti helyiség bérleti díjába felújítás beszámítása
5. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **NAPIREND**

**Mónosbél Község Önkormányzat 2022. évi költségvetéséről szóló rendelet módosítása**

Varga Sándorné polgármester

A Képviselő-testület tagjai megkapták a 2022. évi költségvetésről szóló 3/2022. (II.18.) önkormányzati rendelet módosításáról szóló rendelet tervezetét.

Mivel kérdés, észrevétel nem volt, kéri a képviselő-testület tagjait, hogy szavazzanak Mónosbél Község Önkormányzat a 2022. évi költségvetésről szóló 3/2022. (II.18.) önkormányzati rendelet módosításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 3 igen szavazattal elfogadta a Mónosbél Községi Önkormányzat Képviselő-testületének **8/2022.(IX.29.)** önkormányzati rendeletét a 2022. évi költségvetésről szóló 3/2022. (II.18.) önkormányzati rendelet módosításáról. **(1. melléklet)**

**II. NAPIREND**

**Bélapátfalvai Gyermekjóléti és Szociális Társulás és Intézménye 2022. évi költségvetés módosítása**

Varga Sándorné polgármester:

A Bélapátfalvai Gyermekjóléti és Szociális Társulás 2022. évi költségvetésének módosításáról az előterjesztést minden képviselő-testületi tag megkapta.

Kéri a Képviselő-testület tagjait, hogy szavazzanak a Bélapátfalvai Gyermekjóléti és Szociális Társulás 2022. évi költségvetésének módosításáról az előterjesztés szerint.

A döntéshozatalban résztvevők száma: 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**71/2022.(IX.28.) sz. Képviselő-testületi határozat**

Mónosbél Község Önkormányzat elfogadásra javasolja a Bélapátfalvai Gyermekjóléti és Szociális Társulás Társulási Tanácsa 1/2022(II.17). elnöki határozatának (a továbbiakban Költségvetési határozat) az alábbiak szerinti módosítását:

(1) A Bélapátfalvai Gyermekjóléti és Szociális Intézmény 2022. évi költségvetésének egyező bevételi és kiadási főösszege 85.114.245 Ft.

(2) A Költségvetési határozat 1. mellékletehelyébe e határozat 1. melléklete

lép.

(3) A Költségvetési határozat 2. mellékletehelyébe e határozat 2. melléklete

lép.

(4) A Költségvetési határozat 3. mellékletehelyébe e határozat 3. melléklete

lép.

(5) A költségvetési határozat 7. melléklete helyébe e határozat 4. melléklete lép.

Felelős: polgármester

Határidő: 2022. szeptember 28.

1. **NAPIREND**

**Csatlakozás a Bursa Hungarica Felsőoktatási Ösztöndíjpályázat 2023. évi fordulójához**

Varga Sándorné polgármester:

A Képviselő-testület tagjai megkapták az előterjesztést a Bursa Hungarica Felsőoktatási Ösztöndíjpályázathoz való csatlakozásról. A támogatás szociális rászorultság alapján adható - az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 600%-át, amely jelenleg 171.000 Ft, - a támogatás összege 10.000 Ft/hó/hallgató.

Kéri a Képviselő-testület tagjait, hogy szavazzanak a Bursa Hungarica Felsőoktatási Ösztöndíjpályázat 2023. évi fordulójához való csatlakozásról az előterjesztés szerint.

A döntéshozatalban résztvevők száma: 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**72/2022. (IX.28.) Képviselő-testületi határozat**

 Mónosbél Község Önkormányzat Képviselő-testülete megtárgyalta az önkormányzat „A” és „B” típusú Bursa Hungarica Felsőoktatási Önkormányzati Ösztöndíjpályázat 2023. évi pályázati fordulójában való részvételi szándékát és úgy határozott, hogy Mónosbél Község Önkormányzata az Innovációs és Technológiai Minisztériummal együttműködve 2023. évre kiírja az „A” és „B” típusú Bursa Hungarica Felsőoktatási Önkormányzati Ösztöndíjpályázatot a mellékelt pályázati kiírásoknak megfelelően - szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 600 %-át, amely jelenleg 171.000 Ft), tanulmányi eredménytől függetlenül bírálja el.

 A támogatás összegét 10.000 Ft/hó/hallgató összegben állapítja meg az önkormányzat. (**2. melléklet**)

 Határidő: 2022. szeptember 30.

 Felelős: polgármester

1. **NAPIREND**

**181/6. hrsz-ú alatti helyiség bérleti díjába felújítás beszámítása**

Varga Sándorné polgármester:

A Képviselő-testület a 37/2022. (II.16.) sz. Képviselő-testületi határozatban fogadta el a Mónosbél 181/6. hrsz. alatt lévő 389 m2 nagyságú ingatlan bérbeadását, és a bérlők által végzett felújítás költségeinek a bérleti díjba történő beszámítását.

A bérlők elvégezték a felújítást, melyet 1.100.000,- Ft értékű számlákkal igazoltak.

Kéri a Képviselő-testület tagjait, hogy szavazzanak a 181/6. hrsz-ú alatti helyiség bérleti díjába felújítás beszámításáról az előterjesztés szerint.

A döntéshozatalban résztvevők száma: 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**73/2022. (IX.28.) Képviselő-testületi határozat**

Mónosbél Község Képviselő-testülete a 37/2022. (II.16.) sz. Képviselő-testületi határozatban elfogadott a Mónosbél 181/6. hrsz. alatt lévő 389 m2 nagyságú ingatlan bérbeadásához az alábbi kiegészítést teszi:

A bérlők által elvégzett felújítást számlákkal igazolt 1.100.000,- Ft értékben elfogadja és ezen összeg erejéig a bérleti díj megfizetésétől eltekint.

 Határidő: 2022. szeptember 28.

 Felelős: polgármester

1. **NAPIREND**

**Egyéb ügyek, indítványok**

Varga Sándorné polgármester:

Elmondja, hogy Népi Építészeti Program Keretében Népi Építészeti Értékek Megújulását támogató szakmai előkészítésre és épületfelújításra igényelhető támogatás benyújtásának határideje 2022. szeptember 29-e. A támogatásból tetőszerkezet felújítása készülne el, melynek összköltsége 10.637.089 Ft. A pályázatból 8.509.671 Ft a várható támogatás, a fennmaradó költséget saját forrásból fedezi az önkormányzat.

Kéri a Képviselő-testület tagjait, hogy szavazzanak a Népi Építészeti Program Keretében Népi Építészeti Értékek Megújulását támogató szakmai előkészítésre és épületfelújításra igényelhető támogatás benyújtásáról az előterjesztés szerint.

A döntéshozatalban résztvevők száma: 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**74/2022. (IX.28.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy Mónosbél Községi Önkormányzat a Népi Építészeti Program keretében Népi Építészeti Érékek megújulását támogató szakmai előkészítésre és épületfelújításra vonatkozó kiírásra pályázatot nyújtson be 10.637.089 Ft összegben a Kovácsmester Ház (3345 Mónosbél, Kossuth L. út 5., hrsz. 57) tetőszerkezetének és kémény felújítására, amelyhez a szükséges önerőt (2.127.418 Ft) biztosítja.

A Képviselő-testület felhatalmazza Varga Sándorné Polgármestert a pályázati dokumentumok elkészíttetésére és a pályázat benyújtására.

Határidő: 2022. szeptember 29.

 Felelős: polgármester

Varga Sándorné polgármester:

Indítványozza, hogy a képviselő-testület 2022. október 26-án 17.00 órakor tartsa meg a 2022. évi közmeghallgatást.

Kéri a képviselő-testület tagjait, hogy szavazzanak a 2022. október 26. napján 17.00 órakor tartandó közmeghallgatásról.

A döntéshozatalban résztvevők száma 5 fő.

Bükkszentmárton Községi Önkormányzat Képviselő-testülete 5 igen szavazattal az alábbi határozatot fogadta el:

**75/2022.(IX.28.) Képviselő-testületi határozat**

Mónosbél Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 53. § (1) bekezdés i) pontja alapján 2022. október 26-án 17.00 órától közmeghallgatást tart a Kultúrház épületében.

Határidő: 2022. október 26.

 Felelős: polgármester

Varga Sándorné polgármester:

Kérdezi, van-e valakinek észrevétele, indítványa egyéb ügyekben.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző